ชิมช้อปใช้ สะพัดวันหยุดยาว คนแห่เติมเงินหวัง CashBack
เงินทะลักจังหวัดอากาศสบาย,นายลวรณ แสงสนิท ผู้อำนวยการสำนักงานเศรษฐกิจ (สศค.) กล่าวว่า กระทรวงการคลังกำลังจัดเก็บข้อมูลในช่วงวันหยุดยาวออกพรรษา หลังพบว่านักท่องเที่ยวออกไปใช้จ่ายในโครงการชิม ช้อป ใช้จำนวนมาก จึงทำให้ร้านอาหารและร้านค้ารายย่อยในต่างจังหวัดมียอดขายมากขึ้น โดยเฉพาะในจังหวัดแหล่งท่องเที่ยวสำคัญ ซึ่งร้านค้ารายย่อยทำยอดขายตั้งแต่ 5,000-10,000 บาทต่อวัน อาทิ แหล่งท่องเที่ยวบริเวณอำเภอปากช่อง นครราชสีมา จังหวัดเพชรบูรณ์ เชียงใหม่ และเชียงราย เพราะมีอากาศเย็นสบาย ทำให้เงินเริ่มสะพัดออกสู่ต่างจังหวัดมากขึ้น,กระทรวงการคลังจึงต้องการประเมินข้อมูลการใช้จ่ายช่วงวันหยุดยาวนี้ โดยเฉพาะต่อคนที่สมัครใช้สิทธิ์และยังไม่ได้ใช้เงินจำนวน 1,000 บาท ในช่วง 14 วันแรก รวมไปถึงผู้ที่ไม่สามารถยืนยันตัวตนได้สำเร็จด้วย เพื่อนำมาพิจารณาว่าจะสามารถเปิดทางให้ใช้สิทธิ์ในโครงการชิม ช้อปใช้เฟส 2 อย่างไรได้บ้าง,ทั้งนี้ ยอดการใช้จ่าย ณ วันที่ 11 ต.ค.62 มีมูลค่าทั้งสิ้น 6,229 ล้าน บาท แบ่งเป็นยอดจากกระเป๋า 1 ที่รัฐบาลให้เงินคนละ 1,000 บาท มียอดใช้จ่ายรวม 6,163 ล้านบาท ส่วนยอดใช้จ่ายจากกระเป๋า 2 ซึ่งรัฐบาลจะกระตุ้นการใช้จ่ายด้วยการให้เงินคืน หรือ Cash Back 15% ของยอด ใช้จ่าย หรือสูงสุดไม่เกิน 4,500 บาทนั้น มีจำนวน 65.8 ล้านบาท และในช่วงวันหยุดยาวนี้ เชื่อว่าค่าใช้จ่ายจะสูงขึ้นมาก หลังพบประชาชนเติมเงินใส่ในกระเป๋า 2 มากขึ้น เพื่อนำไปใช้จ่ายและได้ Cash Back คืน และเงินจะสะพัดออกสู่ต่างจังหวัดมากขึ้น,นายชาญกฤช เดชวิทักษ์ ผู้ช่วยรัฐมนตรีประจำนายกรัฐมนตรี (ปฏิบัติ งานกระทรวงการคลัง) กล่าวว่า ประชาชนตื่นตัวเรื่องการท่องเที่ยวภายใน ประเทศอย่างเห็นได้ชัด สังเกตจากปริมาณรถยนต์ในกรุงเทพมหานครลดลง มาก และยังได้รับรายงานจากจังหวัดท่องเที่ยวสำคัญๆ รวมถึงท่องเที่ยวเมืองรองต่างๆ ว่านักท่องเที่ยวต่างตระเวนหาร้านค้าและวิสาหกิจชุมชนที่สมัคร เข้าร่วมโครงการชิม ช้อป ใช้ เพื่อใช้เงินผ่านกระเป๋า 1 และกระเป๋า 2 มากขึ้น,นอกจากนั้นกำชับร้านค้าปลีกขนาดใหญ่ ยุติการแลกคูปองเพื่อชำระค่าสินค้า โดยล่าสุดห้างเทสโก้ โลตัส ได้งดการออกตั๋วแลกเงินแล้ว โดยลูกค้าใช้สิทธิ์ผ่านแอป เป๋าตัง ได้เพียงช่องทางเดียว.
นายลวรณ แสงสนิท ผู้อำนวยการสำนักงานเศรษฐกิจ (สศค.) กล่าวว่า กระทรวงการคลังกำลังจัดเก็บข้อมูลในช่วงวันหยุดยาวออกพรรษา หลังพบว่านักท่องเที่ยวออกไปใช้จ่ายในโครงการชิม ช้อป ใช้จำนวนมาก
ชิมช้อปใช้,ลวรณ แสงสนิท,วันหยุด,ออกพรรษา,นักท่องเที่ยว,กระทรวงการคลัง,การใช้จ่าย